
A Cibaki Holt-Tisza vízkémiai és ökotoxikológiai felmérése

Magyarországon a holtágak a Duna és Tisza folyók mesterséges szabályozásával, illetve természetes lefűződéssel jöttek létre. A Tisza folyó szabályozása Gróf Széchenyi István vezetésével kezdődött 1846 Aug. 27-én Vásárhelyi Pál tervei alapján. Az évek során létrejött egy olyan rendszer, amely Európában egyedülálló módon igen kimagasló természeti értéket képvisel azzal, hogy a folyóvölgyek kultúrtáj jellege mellett megőrizte a táj folyószabályozások előtti természetes arculatát.
A Cibakházi Holt Tisza az egyik legnagyobb Tisza menti holtág. Jellegzetes állat faunával és növényi flórával rendelkezik, előfordulnak ritka fajok is.
A holtág pár évtizede külső szennyező terhelést kapott, illetve eutrofizációra utaló folyamatok figyelhetőek meg. Vizsgálatunk céljául nagy mérete, valamint változatos növény és állatvilága miatt választottuk.
A holtágon vízkémiai, ökotoxikológiai és általános fizikai vizsgálatokat végeztünk 15 különböző mérési ponton. A szakdolgozatunkban bemutatjuk a holtágat, annak múltját, és a jelenlegi állapotát. Céljaink között szerepelt még a nyíltvízi és a növénnyel borított területek összehasonlítása. Valamint a három elkülöníthető, de egymással kapcsolatban lévő bögék összehasonlítása.



